jkorsvik/nowiki_second_scrape_merged huggingface dataset:
Benjamin Kowalewicz

Benjamin Kowalewicz (bedre kjent som Ben Kowalewicz) ble født i Montréal, Canada, 16. desember 1975 og er i dag vokalist i det alternativ rock/rock-bandet Billy Talent nettopp fra hjemlandet. Hans lett gjenkjennelige stemme og energiske opptredener på konserter har blitt et av varemerkene til det voksende bandet. Ben står også bak de følsomme sangene du finner på Billy Talent og Pezz' til sammen tre albumer (2006), blant annet «Nothing To Lose» inspirert av et offer for mobbing som senere begikk selvmord hvor han gjør et opprør mot det miserable. Den til tider ekstreme og samtidig rolige sangeren møtte bandmedlemmene og startet Pezz (Billy Talents tidligere navn) på skolen han gikk på, «Our Lady of Mount Carmel Catholic Secondary School» på et talentshow. Senere kom Ben med bandnavnet «Billy Talent» som han fikk fra boken og filmen «Hard Core Logo», etter problemer med et annet band kalt Pezz.  
Bens etternavn kommer av hans polske ætt. Han bor i dag i Toronto, Canada etter et tidligere opphold i Mississauga, Ontario, men bruker det meste av tiden på å turnere rundt om i Nord-Amerika og Europa.


== Referanser ==


== Eksterne lenker ==
(en) Offisielt nettsted 
(en) Benjamin Kowalewicz – kategori av bilder, video eller lyd på Commons 
(en) Benjamin Kowalewicz på Internet Movie Database 
(en) Benjamin Kowalewicz på Discogs 
(en) Benjamin Kowalewicz på MusicBrainz 
(en) Benjamin Kowalewicz på AllMusic
Strangitter

Strangittene er en gren av De siste dagers hellige som utgjør et ganske lite samfunn i dag. Offisielt kaller de seg Church of Jesus Christ of Latter Day Saints.
Strangittene ble til som en gruppe rundt forkynnelsen til James Jesse Strang. Han påstod å ha fått et brev fra Joseph Smith hvor det ble fortalt at han var sett ut til å være den neste lederen. Han hevdet også å motta forskjellige åpenbaringer. Strangs etterfølgere den første tiden kom til å telle flere tusen personer. De dannet et samfunn med et hovedsete på Beaver Island i Michigansjøen. Strang ble utropt som deres konge. Det oppstod imidlertid opptøyer etter en stund, og Strang ble skutt ned og døde av skadene. Mange forlot samfunnet etter dette, men noen fortsatte å tro på Strangs budskap.
Kirkens nåværende hovedvarter er i nærheten av Burlington, Wisconsin. I tillegg til Bibelen, Mormons bok og Lære og pakter forholder kirken seg også til åpenbaringer som Strang skal ha mottatt. Kirken praktiserer forskjellige innvielsesseremonier. Tilhengerne praktiserer dåp for døde, men bare for døde som antas å ha tatt i mot budskapet. Kirken holder fast ved læren om evige ekteskap. Kirken forkynte polygami før i tiden og Strang selv hadde flere koner, men i dag har man sluttet å praktisere det.


== Plassering i Siste dagers hellige-bevegelsen ==
Bjørg Lødøen

Bjørg Lødøen (Oslo, 7. desember 1931 - Oslo, 5. mars 2009) var en norsk billedkunstner. Hun viste tidlig en naturlig begavelse som tegner og maler. Da familien flyttet tilbake til Oslo i 1945 kom hun gjennom sin far i kontakt med maleren Xan Krohn. Fra 1951 til 1954 studerte hun ved SHKS, senere som elev av maleren Alexander Schultz, ved Statens kunstakademi fra 1957 til 1961. Med sine bilder, og med sitt musikksamarbeid med Rolf Aamot til hans filmer for kino og fjernsyn ga hun form til den sansede virkelighets usynlige energi. Lødøens malerier er preget av en sjeldent intens og variert bruk av farger, lydbildene av et tilsvarende register.


== Utstillinger ==
Kunstnerforbundet, Oslo 1961, malerier og tegninger.
Oslo Kunstforening, Oslo 1966, malerier.
Kunstnernes Hus – Permanenten, Oslo 1973, malerier.
Porsgrunn kunstforening [1], 1973, malerier.
Kunstnernes Hus, Oslo 1976, malerier, samarbeid med Rolf Aamot.
Bergen Kunsthall, 1994, samarbeid med Rolf Aamot.
Galleri Bjerke, Oslo 1996.
Oslo rådhus, (malerier, storskala [2]), 1999.
Kongsvinger kunstforening [3], 1999, malerier og akvareller.
Anders Svor-museet, Hornindal, Nordfjord, 2000, malerier og akvareller.


== TV ==
«Visuelt» (1971); musikk:Rolf Aamot/musikkinnspilling: Bjørg Lødøen og Rolf Aamot.
«Progress» (1977); musikk:Rolf Aamot/musikkinnspilling: Bjørg Lødøen og Rolf Aamot.
«Puls» (1986), 3. sats; musikk:Rolf Aamot/musikkinnspilling: Bjørg Lødøen og Rolf Aamot.t.
«Medusa» (1986), et billedtonedrama av Bjørg Lødøen og Rolf Aamot; hvor Lødøen medvirket som skuespiller.


== Kino ==
«Kinetisk Energi» (1967–68), musikk:Rolf Aamot/musikkinnspilling: Bjørg Lødøen og Rolf Aamot.
«Vision – en film om Gustav Vigeland»" (1969); musikk:Rolf Aamot/musikkinnspilling: Bjørg Lødøen og Rolf Aamot.
«Strukturer» (1970); musikk:Rolf Aamot/musikkinnspilling: Bjørg Lødøen og Rolf Aamot.
«Actio» (1980);  musikk:Rolf Aamot/musikkinnspilling: Bjørg Lødøen og Rolf Aamot.


== Referanser ==


== Litteratur ==
Norsk kunstnerleksikon. Bind 2. 1983. Universitetsforlaget, Oslo.


== Eksterne lenker ==
Rolf Aamots offisielle side
Annemarta Borgen

Annemarta Borgen (tidligere Evjenth; født 17. februar 1913 i Gildeskål, død 20. desember 1988) var en norsk forfatter, gift med Johan Borgen. Hun var datter av Haakon Martin Evjenth.


== Verk ==
1974: Urtehagen på Knatten
1981: Deg (om samlivet med Johan Borgen.)
1982: Rosehagen på Knatten
1983: Fisk fra kjøkkenet på Knatten


== Referanser ==


== Eksterne lenker ==
Annemarta Borgen hos Store norske leksikon
Utdypningsartikkel om Johan Borgen hos Norsk biografisk leksikon
Johan og Annemarta Borgen hos Norsk Oversetterleksikon
Team United Bakeries

Team United Bakeries (etablert 2006) var et norsk privatfinansiert semi-profesjonelt idrettslag med utøvere i terrengsykling og langrenn. I 2017 sluttet United Bakeries som tittelsponsor. Langrenns-laget skiftet navn til Team Koteng.


== Historikk ==
Sykkelgruppen ble etablert i 2006 av Rune Høydahl som Team Høydahl. Høydahl var tidligere profesjonell rytter med sponsoravtale med Giant Manufacturing, og syklistene benyttet sykler av dette merket gjennom en avtale med den norske importøren. Før 2007-sesongen fikk laget ny hovedsponsor i den norske hjelmprodusenten Etto, og navnet ble endret til Team Etto Høydahl.
Skilaget ble etablert sommeren 2008 etter initiativ av Remi Goulignac, eieren av United Bakeries, og Thomas Henriksen.Før 2009-sesongen inngikk sykkelgruppen sponsoravtale med United Bakeries, og navnet ble endret til Team United Bakeries. Thomas Alsgaard var tilknyttet Team Unites Bakeries til 2013, da han gikk til Team LeasePlan Go.


== Liste over utøvere ==
Listen er ikke fullstendig.


== Se også ==
Proteinfabrikken / KTM UCI Mountainbike Racing Team 


== Referanser ==
Klo

Klo (flertall klør) er en hylseformet horndannelse, som oftest dolkeformet, som beskytter tærnes siste ledd hos krypdyr, fugler og pattedyr. Klør med en annen utforming enn den hylseformede blir typisk betegnet på andre måter, for eksempel som negl hos primater, hov hos hestedyr og klov hos klovdyr. Klør bygges opp av molekyler som består av keratin. Det samme materialet som også danner horn, nebb, hår og pels hos mange arter.


== Leddyr ==
Klør finnes normalt hos leddyr. Kloleddet hos leddyr kalles chela (plural chelae) på latin. Det er det ytterste leddet på foten.  Et bein med et kloledd heter chelipeds. Her er normalt et par klør unguiculus. Disse kan være ubetydelige, små, eller kraftige med store haker, som hos lusefluene.  Hos noen (fluer), finnes det to små puter (pulvilli) og hos en delgruppe av fluene er det i tillegg en ekstra midtstilt «pute» (empodium) eller en «hårbørste» (arolium).  Hos enkelte arter er kloleddet lite, mens andre har kraftige klør. Det kan være tilbakedannet eller lite utviklet. Særlig arter som graver i jorden har ofte velutviklede kloledd, ofte i kombinasjon med utvekster på beina. Slik som hos enkelte biller i gruppen skarabider
Begrepet benyttes også om gripeorganene til enkelte leddyr, som kloreker, krabber og skorpioner.


== Se også ==
Spore


== Referanser ==


== Eksterne lenker ==
(en) Claws – kategori av bilder, video eller lyd på Commons
Scud

Scud er et populært navn på taktiske ballistiske missiler produsert av Sovjetunionen under den kalde krigen og som ble eksportert til flere andre land, blant annet Irak og Libya. Navnet skriver seg tilbake til NATO-kallenavnet på SS-1 Scud, men ble senere brukt av media også om andre sovjetiske ballistiske missiler og kopier av disse.
Scudmissilet ble spesielt kjent for verden under Gulfkrigen (1991). Saddam Hussein brukte Scudmissiler til å beskyte Israel, i håp om at de skulle bli med i krigen slik at koalisjonen som USA hadde bygget opp ville slå sprekker. For å motvirke dette utplaserte USA  patriotmissiler i Israel, for å skyte ned innkommende Scudmissiler.


== Eksterne lenker ==
(en) SS-1 Scud – kategori av bilder, video eller lyd på Commons 
(en) Scud – galleri av bilder, video eller lyd på Commons
Labb

En labb er den delen av foten pattedyr, som ikke er hovdyr, trår ned på, enten de er tågjengere eller sålegjengere.
Labbene hos dyr er som regel utstyrt med et antall tær, som kan være utrustet med klør. I noen tilfeller, hos noen kattedyr, kan klørne trekkes inn i et hylster som beskytter dem når de ikke er i bruk.
Tågjengerenes labber sitter et stykke nedenfor hælen (bakben) eller albuen (framben) og er ustyrt med støtdempende tråputer på undersiden, som kalles poter. Eksempler på tågjengere er kattedyr og hundedyr.
Sålegjengerne trår ned på hele foten, fra hæl til tåspiss, og tråputen kalles en fotsåle. Eksempler på sålegjengere er bjørner og halvbjørner. Primater er også sålegjengere, men de har føtter i stedet for labber.
I dag

I dag (bokmål og riksmål) eller idag (riksmål) er tidsperioden fra siste midnatt til neste midnatt. I dag er dagen etter i går og dagen før i morgen. I dag kan også brukes i betydningen nå for tiden, altså med et tidsbegrep som inkluderer mer enn dagen i dag.


== Ortografi ==
I dag skrives som to ord på norsk bokmål og nynorsk. På riksmål er det tillatt å skrive både i dag og idag.  På engelsk heter det today, på tysk heute, på fransk au jour d'hui, på italiensk oggi, på spansk hoy og på japansk kyoo.


== Fakta om dagen i dag ==
I dag er det fredag 3. februar 2023. ()
Det er den femte dagen i uke 5, og den 34. dagen i år 2023. Datoen i dag skrives 2023-W05-5
 på ISO 8601-ukeformat.

Ansgar og Asgeir har norsk navnedag i dag.

I dag er det Blåsmesse (Blasiimesse, Blasiusmesse, Blåsemess, Blåsemesse, Blåsmesse, Blåsius) og katolsk minnedag for Vår Frue av Suyapa.
I dag er det omtrentlig 8 000 000 000 mennesker på jorden.
I dag er det cirka 1 dag til neste gang det er fullmåne.


== Bruk av uttrykket i dag ==
I boktitler blir uttrykket ofte brukt i sammensetninger som illustrerer tidsforløp: I går, i dag, i morgen. Det kan også brukes i betydningen nå for tiden, altså med et tidsbegrep som inkluderer mer enn dagen i dag. 


=== Noen titler ===
Norge IDAG – kristen ukeavis
I dag er ein fin dag – roman av Ingrid Z. Aanestad. Oktober, 2006. ISBN 82-495-0430-5
Idag og imorgen – skuespill av Liv Heløe
I dag – album av Benny Borg
Idag – album av Lars-Erik Norrstrom Trio
Idag, imorgen, alltid – et kunstverk av Kari Cavèn i Skulturlandskap Nordland
Imorgen er idag igår – Boktittel fra 1932 av psevdonymet Lita.
I går var i dag i morgen Roman av Klaus Hagerup. Aschehoug, 1992. 179 sider. ISBN 82-03-16862-0


=== Kjente verselinjer ===
I dag skal eg liggja på ryggjen å sjå/ på lerka som svingar seg høgt i det blå. Verselinje av Jakob Sande som ble svært populær da Jon Eikemo sang den i kabareten Trur eg. Linja er hentet fra diktet Etter ein rangel i diktsamlinga Storm frå vest 1931.
I dag står flaggstangen naken. Verselinje av Nordahl Grieg fra 17. mai 1940, da han leste det i Tromsø radio. Utgitt i samlingen Friheten i 1945.


=== Noen uttrykk ===
I dag rød, i morgen død. (Tysk: Heute rot, Morgen tot) Uttrykk som føres tilbake til Sirak 10,11. Dorothea Engelbretsdatter bruker uttrykket i Siælens Sang-Offer XXIV fra 1668.
I dag konge, i morgen død. Sirak 10,11
I dag rik, i morgen lik.
I dag gull, i morgen muld.
Den som i dag er frisk og raud, kan i morgon vera daud. Ivar Aasen Norske Ordsprog.
I dag meg, i morgen deg. Siraks bok i gammeltestamentet, ofte brukt på antikke gravsteiner i den latinske formen Hodie mihi, cras tibi.
Gjør i dag det du gjerne vil utsette til i morgen.


== Referanser ==
Tågjenger

En tågjenger eller digitigrad (zool.) er en betegnelse som omhandler pattedyr, som når de går bare berører marken med den fremste delen av foten, enten på tærne, eksempelvis rovpattedyr i kattefamilien og hundefamilien, eller bare med tåspissen, eksempelvis hovdyr som hester og krøtter.
Tågjengere har en modifisert fot som gir bedre demping mot trykkbelastning når dyret løper. Tågjengere er derfor hurtigløpende dyr.


== Se også ==
Sålegjenger
Våningshus

Våningshus er en benevnelse for beboelseshus som  mest  er brukt utenfor byer. Dog det blir også brukt i byer, eksempelvis på Grünerløkka i Oslo. 
Ordet «våning» finner vi i tysk «Wohnung» og verbet «wohnen» som betyr å bo. Våningshusene varierte i størrelse og form, og avspeilet vanligvis gårdens rikdom. Form etter lokal byggeskikk.
En trolig grunn til at vi har fått ordet inn i språket, er at matrikkelen var et virkemiddel for beregning av skatt til kongen av Danmark-Norge, som hadde mange rådgivere av tysk opphav gjennom årene.


== Se også ==
Gård
Småbruk
Kårbolig
Kårbolig

En kårbolig er et ekstra bolighus på gården.
Ved generasjonsskifte i landbruket er det tradisjon at avtroppende generasjon fikk kår hos overtakeren, som flyttet inn i hovedbygningen. Kåret var gjerne kontraktsfestet, og fri bolig var en vesentlig del. De eldre overtok kårboligen, alternativt en del av hovedbygningen. Man sa de levde på kår.


== Se også ==
Gård
Småbruk
Våningshus


== Referanser ==
Byrkjedalstunet

Byrkjedalstunet er et spisested, lysstøperi og overnattingsted i Byrkjedal  som ligger i Gjesdal kommune i Rogaland. Spisestedet har blitt godt kjent i Rogaland og internasjonalt da det serverer god tradisjonsrik norsk mat basert på lokale tradisjoner. I 2006 var det 116 000 besøkende (mot 104 609 i 2005).I 1999 ble Byrkjedalstunet kåret til Årets spisested. Like ved Byrkjedalstunet ligger Gloppedalsura som er Nord-Europas største steinrøys.


== Referanser ==


== Eksterne lenker ==
Byrkjedalstunet AS
Fundamentalkraft

Fundamentalkrefter eller fundamentalvekselvirkninger er navnet på grunnleggende krefter eller vekselvirkninger i naturen.
Fysikken regner tradisjonelt med 4 fundamentalkrefter:

gravitasjon
elektromagnetisme
svak kjernekraft
fargekraften med sterk kjernekraft (nukleon-til-nukleon-kraft)Både gravitasjon og elektromagnetisme har uendelig rekkevidde, mens rekkevidden til sterk kjernekraft er 10−13cm, og svak kjernekraft 10−16cm (ca. en promille av diameteren til et proton).
Forskere ved Atomki (Den ungarske vitenskapsakademis institutt for atomforskning) påstod i 2019 å ha oppdaget noe som kunne være et eksempel på en femte kraft. De observerte hvordan et heliumatom i eksitert tilstand gav ut lys mens det forfalt. Partiklene ble spaltet ved en uvanlig vinkel, 115 grader, noe som ikke kan beskrives ved kjente fysikkregler. Forskerne kaller denne partikkelen X17, fordi de beregnet dens masse til å være 17 megaelektronvolt.


== Referanser ==


== Se også ==
Standardmodellen
Teorien om alt
Kvanteelektrodynamikk
Toksoplasmose hos sau

Toksoplasmose er en sykdom som kan angripe sau. Den skyldes en parasitt som også kan smitte til mennesker og Toksoplasmose er derfor å regne som en zoonose. Se også toksoplasmose hos mennesker. Hovedvert for parasitten er tamkatt, ingen andre enn kattedyr gir fra seg parasitteggene.


== Forekomst ==
Skader av denne parasittinfeksjonen er påvist hos mennesker, pattedyr, fugler og krypdyr. Hos menneske er denne katteparasitten årsak til minst 29 aborter eller alvorlig hjerneskade hvert år, tamkatt er derfor det dyret som indirekte forårsaker flest dødsfall i Norge. I Norge er skadene spesielt vanlig hos sau, men også hos gris og mange andre pattedyr. Infeksjon hos sau er vanligere i lavtliggende og nedbørsrike områder enn tørrere høyereliggende. Den er også mer utbredd i milde enn i kalde strøk. 
I en undersøkelse av norske lam på 1990-tallet fant man at 18% av lammene testet positivt for antistoffer mot parasitten. Slike lam ble funnet i 44% av besetningene. Til sammenlikning fant man bare antistoffer hos 2% av slaktegriser.


== Symptom ==
En svært vanlig årsak til kasting (abort) hos sau. Først og fremst blir foster og fosterhinne angrepet. Andelen søyer i flokken som kaster samme år grunnet toksoplasmose kan variere sterkt. Kastingen skjer hovedsakelig 3-4 uker før lamming, selv ved tidlig infeksjon. Ved tidlig infeksjon kan også fosteret dø, gå i oppløsning og bli tatt opp (resorbert) i sauen. Derfor kan infeksjon i flokken også vise seg som at mange av søyene tilsynelatende har gått lamtomme.
Andre symptom er at etterbyrden ikke slipper og byrd-betennelse.


== Årsak ==
Parasitten Toxoplasma gondii. Har dyr i katteslekten som naturlig vert. Parasitteggene finnes i kattens avføring. Denne avføringen på beite eller i fôr er trolig viktigste smittekilde for sau. Smittekimet kan holde seg opptil 1,5 år i fuktig miljø. Tåler også nedfrysing til -20C over kortere tidsrom.


== Behandling ==
Når aborteringen tar til, er dette oftest så sent i drektighetsperioden at skaden allerede har skjedd. Samtidig vil søyer som på dette tidspunktet blir infisert, være kommet så langt at infeksjonen ikke vil ha skadevirkninger på fosteret.


== Forebygging ==
Det er ikke nødvendig med nedslakting av søyer som har hatt toksoplasmose, da tidligere sykdom gir immunitet. Smittefaren er større på beite nær gårdstun med katt. Hvis flokken er delt omkring parring av fôringsårsaker, bør de eldste søyene være de som beiter nærmest tunet. De yngste søyene kan også få redusert smittefaren ved å bruke høy istedenfor silo.
Smittefaren er størst om vinteren, som kan skyldes at sauene da ofte slippes ut nærmere gårdstunet. Katter bør ikke slippe inn i sauefjøset.


== Referanser ==


== Litteratur ==
Arne Maurtvedt (redaktør), Saueboka, 1989 Landbruksforlaget. ISBN 82-529-1219-2


== Eksterne lenker ==
NRK.no – Katteskit drepte 100 lam [1]
Forskning.no - Fakta om toksoplasmose og toksoplasma [2]
Vibriose

Vibriose er en sykdom hos sau som i våre dager er sjelden.
Vibriose kan også knyttes til sykdommer på fisk som er forårsaket av Listonella (Vibrio) anguillarum – klassisk vibriose eller Vibrio salmonicida – kaldtvannsvibriose, også kjent som hitrasjuke.


== Symptom ==
Kan gi kasting (abortering) hos søyer. Kastingen kommer helst den siste måneden før lamming. Søyene viser få sykdomstegn før kasting. Av og til kan de være nedstemte, kjønnsåpningen kan være oppsvulmet og med utflod i dagene før kasting. Etterpå kan noen av søyene få byrdbetennelse, men vanligvis kvitter søyene seg raskt med infeksjonen.
På fisk gir bakterien en hemorragisk septikemi med ekstensive innvendige blødninger som fører til alvorlig anemi. Dette er alvorlige infeksjoner som angriper mange ulike fiskearter.


== Litteratur ==
Arne Maurtvedt (redaktør), Saueboka, 1989 Landbruksforlaget. ISBN 82-529-1219-2
Trygve Poppe (redaktør), Fiskehelse og fiskesykdommer, 1999 Universitetsforlaget. ISBN 82-00-12718-4
Moore County

Moore County er navnet på tre fylker i USA:

Moore County (Nord-Carolina)
Moore County (Tennessee)
Moore County (Texas)
DragonForce

DragonForce er et britisk power metal-band. Bandet ble opprettet i London i 1999 under navnet DragonHeart.
Bandet startet karrieren sin ved å laste opp sanger til MP3.com. Her spredte statusen seg fort og i løpet av noen få måneder hadde sangen «Valley of the Damned» over 500 000 nedlastninger.
Steve Williams og Steve Scott, to av de originale medlemmene, valgte så å forlate DragonHeart. Sammen startet de power metal-bandet Power Quest. I 2001 valgte DragonHeart å skifte navnet til DragonForce for å ikke skape forvirring med det brasilianske power metal-bandet med samme navn.
I senere tid har DragonForce vokst seg enormt store med sin unike stil og blir av mange kalt «verdens raskeste power metal-band». DragonForce blander tradisjonell power metal med blast beat-tromming og bruker to gitarister for å kunne lage doble harmonier og ekstra lydeffekter med gitaren. I 2011 byttet de vokalist til Marc Hudson.


== Medlemmer ==
NåværendeHerman Li – Gitarist og ekstravokalist (1999-)
Sam Totman – Gitarist og ekstravokalist (1999-)
Vadim Pruzhanov – Keyboardist og ekstravokalist (2001-)
Frédéric Leclercq – Bassist og ekstravokalist (2006-)
Marc Hudson – Vokalist (2011-)
Gee Anzalone – Trommeslager (2014-)Tidligere medlemmerSteve Williams – Keyboardist (2000–2001)
Steve Scott – Bassist (2000–2001)
Diccon Harper – Bassist
Adrian Lambert – Bassist (2003–2005)
Didier Almouzni – Trommeslager
ZP Theart – Vokalist (1999–2010)
Dave Mackintosh – Trommeslager og ekstravokalist (2003-2014)


== Utgivelser ==
Studioalbum


== DragonForce i Norge ==
18. Mai 2004 besøkte DragonForce Norge for første gang på rockefeller som oppvarmingsband for W.A.S.P
28. oktober 2006 besøkte DragonForce Norge. Konserten ble holdt på en utsolgt John Dee i Oslo.
27. februar 2009 besøkte DragonForce Norge igjen. Grunnet stor interesse ble konserten flyttet fra John Dee til Rockefeller. Konserten inngikk i verdensturneen i forbindelse med deres nye CD Ultra Beatdown.
15. oktober 2012 er det planlagt at DragonForce skal komme til Norge igjen, og spille på Rockefeller. Konserten inngår i verdensturneen i forbindelse med deres femte album, The Power Within.


== Eksterne lenker ==
Offisielt nettsted 
(en) DragonForce – kategori av bilder, video eller lyd på Commons 
(en) DragonForce – galleri av bilder, video eller lyd på Commons 
(en) DragonForce på Apple Music 
(en) DragonForce på Discogs 
(en) DragonForce på MusicBrainz 
(en) DragonForce på Encyclopaedia Metallum 
(en) DragonForce på Spotify 
(en) DragonForce på Songkick 
(en) DragonForce på Last.fm 
(en) DragonForce på Genius — sangtekster 
(en) DragonForce på AllMusic 
DragonForce på Twitter 
DragonForce på Facebook 
DragonForce på Instagram 
DragonForce på Instagram 
DragonForce på YouTube 
DragonForce på YouTube 
DragonForce på Myspace 
Dragonforce MySpace-profil
Dragonforce på Roadrunner Records
DragonForce på Metal Storm
DragonForce på Metal-Archives
Carson County

Carson County er et fylke i den amerikanske delstaten Texas. Det ligger nord i staten og grenser mot Hutchinson County i nord, Roberts County i nordøst, Gray County i øst, Armstrong County i sør, Potter County i vest og mot Moore County i nordvest.
Carson Countys totale areal er 2 393 km² hvorav 2 km² er vann. I 2000 hadde fylket 6 516 innbyggere og administrasjonssenteret ligger i byen Panhandle. Carson County har fått sitt navn etter Samuel Price Carson.


== Eksterne lenker ==
(en) Offisielt nettsted 
(en) Carson County, Texas – kategori av bilder, video eller lyd på Commons
Gray County

Gray County er navnet på to fylker i USA:

Gray County (Kansas), et fylke i den sydvestre delen av den amerikanske delstaten Kansas.
Gray County (Texas), et fylke i den nordvestre delen av den amerikanske delstaten Texas, del av Texas Panhandle.
Collingsworth County

Collingsworth County er et fylke i den amerikanske delstaten Texas. Det ligger nord i staten og det grenser mot Wheeler County i nord, Childress County i sør, Hall County i sørøst og mot Donley County i vest. Det grenser også mot delstaten Oklahoma i øst.
Collingsworth Countys totale areal er 2 371 km² hvorav 3 km² er vann. I 2000 hadde fylket 3 206 innbyggere. Administrasjonssenteret ligger i byen Wellington. Collingsworth County har fått sitt navn etter James Collinsworth.


== Eksterne lenker ==
(en) Offisielt nettsted 
(en) Collingsworth County, Texas – kategori av bilder, video eller lyd på Commons
Gray County (Texas)

Gray County er et fylke i den amerikanske delstaten Texas. Det ligger nord i staten og grenser mot Roberts County i nord, Wheeler County i øst, Donley County i sør og mot Carson County i vest.
Gray Countys totale areal er 2 407 km² hvorav 3 km² er vann. I 2000 hadde fylket 22 744 innbyggere. Administrasjonssenteret ligger i byen Pampa. Gray County har fått sitt navn etter advokat Peter W. Gray.


== Byer ==
Lefors
McLean
Pampa


== Eksterne lenker ==
(en) Offisielt nettsted 
(en) Gray County, Texas – kategori av bilder, video eller lyd på Commons